armvectores/hy_wikipedia_2023 huggingface dataset:
Վերնոնիա

Վերնոնիա (լատ.՝ Vernonia), աստղածաղկազգիների ընտանիքին պատկանող բույս։ Ունի ավելի քան 1000 տեսակ և ենթատեսակ։ Անվանվել է հայտնի բուսաբան Ուիլյամ Վերնոնի պատվին։ Բույսերը հայտնաբերվել են Հարավային Ամերիկայում, Հյուսիսային Ամերիկայում, Ասիայում և Աֆրիկայում։ Շատ տեսակներ ուտելի են։


== Օգտագործում ==
Վենոնիայի շատ տեսակներ ուտելի են։ Արևմտյան Աֆրիկայի երկրների ավանդական խոհանոցի մաս են կազմում։ Առավել լայնորեն օգտագործվում են Կամերունում։ Աղցանների և ապուրների մեջ օգտագործում են բույսի տերևները, որոնք քաղցր համ ունեն։
Vernonia amygdalina տեսակն օգտագործվում է ժողովրդական բժշկության մեջ շաքարախտի, գլխացավի, տենդի, ինչպես նաև ինչպես նաև ՁԻԱՀ-ի որոշ ախտանիշների դեպքում։
Արևելյան Աֆրիկայում Vernonia galamensis տեսակի սերմից յուղ են ստանում։


== Տեսակներ ==
Ըստ The Plant List տվյալների բազայի տեղեկատվության՝ սեռը ներառում է 671 տեսակ։ Ստորև բերված է ամենատարածված և հայտնի տեսակների ցանկը, որոնք խմբավորված են ըստ տարածաշրջանների։


=== Հյուսային Ամերիկա ===
Vernonia acaulis
Vernonia arkansana
Vernonia angustifolia
Vernonia baldwinii
Vernonia blodgettii
Vernonia fasciculata
Vernonia flaccidifolia
Vernonia gigantea
Vernonia glauca
Vernonia larseniae
Vernonia lettermannii
Vernonia lindheimeri
Vernonia marginata
Vernonia missurica
Vernonia noveboracensis
Vernonia pulchella
Vernonia texana


=== Հարավային Ամերիկա ===
Vernonia nonoensis
Vernonia patens


=== Աֆրիկա ===
Vernonia amygdalina
Vernonia bamendae
Vernonia calvoana
Vernonia colorata
Vernonia galamensis
Vernonia staehelinoides


=== Ասիա ===
Vernonia cinerea
Vernonia cockburniana
Vernonia unicata
Vernonia zollingerianoides


== Պատկերասրահ ==

		
		
		
		
		
		
		
		


== Ծանոթագրություններ ==
Վահան Մալեզյան

Վահան Ֆրանկյուլի Մալեզյան (սեպտեմբերի 21, 1871(1871-09-21), Սուլինա, Տուլչա, Ռումինիա - 1966, Նիս), հայ գրող, թարգմանիչ, հասարակական գործիչ։


== Կենսագրություն ==
1871 թվականին Մալեզյանների ընտանիքը տեղափոխվել է Կոստանդնուպոլիս։ 1887 թվականին Մալեզյանը ավարտել է Կոստանդնուպոլսի հայկական կրթարանը, 1895 թվականին՝ իրավաբանական վարժարանը։ 1896 թվականին տեղափոխվել է Մերսին։ Հարել է Հնչակյան կուսակցությանը, 1897 թվականին բանտարկվել է, մեկ տարի անց ազատվել, այնուհետև մեկնել է Եգիպտոս, որտեղ զբաղվել է իրավաբանությամբ։ Մալեզյանն Եգիպտոսում ռամկավար կուսակցության հիմնադիրներից է (1908)։ Ապրել է Կահիրեում, Բրյուսելում, Փարիզում, Նյու Յորքում, ապա՝ Նիսում, վարել ՀԲԸՄ ընդհանուր քարտուղարի պաշտոնը։ Գրական ասպարեզ է իջել 1880-ական թվականների վերջերին, տպագրվելով «Մասիս» և «Արևելք» պարբերականներում՝ «Զեփյուռ» ծածկանունով։ Նրա չափածո և արձակ գործերի (1895) մի մասն ամփոփվել է «Մրմունջք» (1890) ժողովածուում։ Աշխատակցել է «Արևելյան մամուլ», «Ծաղիկ», «Անահիտ», «Բանբեր գրականության և արվեստի», «Շիրակ» և այլ պարբերականների։ Հրատարակել է «Հուշարձան մը Արվփարյանի» (1911) կենսագրական գրքույկը, «Անիծյալը» (1892) և «Կերոններ» (1912) չափածո, «Տարագրի մը հուշատետրը» (1915) արձակ գործերը։ Ֆրանսիայում ապրած տարիներին լույս է ընծայել «Անցած օրեր...» (1927), «Կարապի երգը» (1949), «Հոգիի ձայներ» (1949), «Մեծ հայրս Հովսեփ Մալեզյան պատվելի» (1949), «Ճամբուս վրայ» (1950, հուշագրություններ, նամակներ և այլ նյութեր), «Ճամբուս ծայրը» (1954-1955 թվականներ, հուշեր, հոդվածներ, զանազան գրություններ) գործերը։ Թարգմանություններ է կատարել Ա. Բարբյուսից, Վ. Հյուգոյից, Մորիս Մետերլինկից, Ալբեր Սամենից և ուրիշներից։ Գրել է նաև ֆրանսերեն և թուրքերեն։
Բանաստեղծ Վահան Մալեզյանի ազգային ու գրական վաթսունամյա գործունեությունը, Փարիզ, 1951 թվական։ Ձոնամատյան Վահան Մալեզյանի ութսունհինգամյակի առթիվ, Փարիզ, 1956 թվական։


== Գրականություն ==
Վահան Մալեզեանի կեանքն ու գործը։ Յուշամատեան իր ութսունամեակին առթիւ (1871–1951), Փարիզ, 1951։


== Երկեր ==
Սփյուռքահայ բանաստեղծություն (ժողովածու), Ե.,1981։


== Ծանոթագրություններ ==
Սիրյան

Սիրյան (ռուս.՝ Сырян), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 1978 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանդրան

Սանդրան (ֆր.՝ Sandrans), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էն կանտոնի կազմի մեջ։ Կոմունայի շրջանը Բելլեն է։
Կոմունայի կոդը INSEE՝ 01393։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևելք՝ Լիոն քաղաք, 36 կմ է և 25 կմ արևմուտք Բուրկ ան Բրեսից։


== Կլիմա ==
Կլիման խոնավ է, ձմռանը ցուրտ է և ամռանը տաք է։ Հիմնականում ամռանն անձրևները ոչ հաճախակի են։


== Բնակչություն ==
Կոմունայի բնակչությունը 2010 թվականին կազմել է 524 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 325 մարդկանցից 272-ը տնտեսապես ակտիվ են եղել, 53-ը՝ պասիվ (ակտիվության ցուցանիշը` 83,7% է, 1999 թվականին՝ 74,5%)։ 272 ակտիվ բնակիչներից աշխատել են 258-ը (141 տղամարդ, 117 կին), գործազուրկ է եղել 14 մարդ (3 տղամարդ և 11 կին)։ 53 պասիվներից 16 հոգի եղել են աշակերտ կամ ուսանող, 22-ը՝ թոշակառու, 15 պասիվ են եղել այլ պատճառներով։


== Տեսարժան վայրեր ==
Եկեղեցի Սեն Պրիստ (XII դար)։ Պատմական հուշարձան 1926 թվականից


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Сен-Дени-ле-Бур» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-03-24 
«Сен-Дени-ле-Бур» (ֆրանսերեն)։ cassini.ehess.fr։ Վերցված է 2014-03-24
Հեպատոսպլենոմեգալիա

Հեպատոսպլենոմեգալիա (ՀՍՄ), լյարդի և փայծաղի միաժամանակ մեծացումն է։ Հեպատոսպլենոմեգալիան առաջանում է վիրուսային սուր հետպատիտի, ինֆեկցիոն մոնոնուկլեոզի և հիստոպլազմոզի հետևանքով։ Այս վիճակը կարող է դիտվել ծանր հիվանդությունների՝ լիզոսոմների կուտակային հիվանդությունների արդյունքում։ Համակարգային երակային հիպերտենզիան նույնպես մեծացնում է հեպատոսպլենոմեգալիայի ռիսկը, իսկ երակային ճնշման բարձրացումը սովորաբար աջ փորոքի անբավարարության հետևանք է։


== Հաճախ պատճառներ ==
{{columns-list|colwidth=22em|

Ինֆեկցիա։
Վիրուսային սուր հեպատիտ
Ինֆեկցիոն մոնոնուկլեոզ
Ցիտոմեգալովիրուս
Կարմրախտ
Բրուցելոզ
Մալարիա
Լեշմանիոզ
Ֆասցիոլոզ
Տիֆ
Շիստոսոմոզ կամ ֆիլարիոզ
Ժանտախտ
Հիստոպլազմոզ
Արյունաբանական հիվանդություններ։
Միելոպրոլիֆերատիվ հիվանդություն
Լեյկեմիա
Լիմֆոմա
Չարորակ սակավարյունություն
Մանգաղաբջջային սակավարյունություն
Թալասեմիա
Միելոֆիբրոզ
Նյութափոխանակային հիվանդություններ։
Նիման-Պիկի հիվանդություն
Գաուչերի հիվանդություն
Հուրլերի հիվանդություն
Լյարդի քրոնիկ հիվանդություն և պորտալ հիպերտենզիա։
Ակտիվ քրոնիկ հեպատիտ
Ամիլոիդոզ
Ակրոմեգալիա
Համակարգային կարմիր գայլախտ
Սարկոիդոզ
Մարդու աֆրիկական տրիպանոսոմոզ
Դեղորայքի չարաշահում
Ճարպակալում


== Հազվադեպ հիվանդություն ==
Լիպոպրոտեինլիպազայի անբավարարություն
Օստեոպետրոզ
Մեծահասակների Սթիլի հիվանդություն


== Ծանոթագրություններ ==


== Արտաքին հղումներ ==
Ագրա

Անվան այլ կիրառումների համար տե՛ս՝ Ագրա (այլ կիրառումներ)Ագրա (անգլ.՝ Agra - Ագրա, հինդի՝ आगरा), քաղաք Հնդկաստանի հյուսիսում, Ուտար-Պրադեշ նահանգում, Ջամնա գետի (Գանգեսի վտակ) ափին։ Այստեղ է գտնվում հռչակավոր Թաջ Մահալ դամբարանը։ Քաղաքն ունի 1, 686, 976 բնակչություն։ Ագրե քաղաքը մայրաքաղաքի հետ կապում է արագընթաց երկաթգիծ։ Երկաթուղային հանգույց է, տնայնագործական արտադրության կենտրոն։ Համալսարանը հիմնադրվել է 1927-ին։


== Պատմություն ==
Առաջացել է որպես ամրոց XV դարում, քաղաք է XVI դարի սկզբից։ XVI-XVII դարերում եղել է Մեծ Մոնղոլների կայսրության մայրաքաղաքը։ Հարուստ է այդ ժամանակի ճարտարապետական հուշարձաններով (Ագրա ամրոցը, 1564 - 74, Մարգարտյա մզկիթը, 1646 - 53)։


== Հայերը Ագրայում ==
Ագրա քաղաքի հայ համայնքը ձևավորվել է XVI դարի 2-րդ կեսին՝ մոնղոլ տիրակալ Աքբարի օրոք։ Նա հող է տրամադրել հայերին, իր թագավորության սահմաններում ազատ ելումուտի և առանց մաքսի առևտուր անելու իրավունք տվել հայ վաճառականներին։ 1562-ին Աքբարի թույլտվությամբ կառուցվել է հայկական եկեղեցի։ Հայերին վստահվել են պետական կարևոր պաշտոններ, ծագումով հայ Սիր Ադըլը եղել է երկրի բարձրագույն դատավորը, հայուհի Հուլիանան՝ պալատական բժշկուհի։ Հայուհի է եղել նաև Աքբարի կանանցից մեկը՝ Մարիամ Զագանի Բեկում անունով։ Ագրայում է բնակվել հասարակական-քաղաքական գործիչ, բանաստեղծ և երգահան Միրզա Ալեքսանդր Ջուլղարնայնը (Զուլ-Ղառնայն)։ Ագրահայերն ունեցել են իջևանատուն, որտեղ քննարկել են համայնքի ներքին կյանքին վերաբերող հարցեր, կնքել գործարքներ և պայմանագրեր եվրոպացիների հետ։ Համայնքը ստվարացել է Իրանի շահ Աբբաս I-ի բռնագաղթից (XVI դարի վերջ-XVII դ. սկիզբ) հետո, երբ շատ հայեր Իրանից գաղթել են Հնդկաստան։ Մողոլների կայսրության անկումով (XVIII դարի վերջ) իր կարևորությունը կորցրել է նաև Ագրան։ Շատ ագրահայեր հեռացել են քաղաքից և հաստատվել Հնդկաստանի այլ բնակավայրերում։ Ագրայի գերեզմանաաանը պահպանվել են հայագիր տապանաքարեր, ցայսօր կանգուն է Սուրբ Մարտիրոս մատուռը։


== Ծանոթագրություններ ==
Bundesverband Musikindustrie

Bundesverband Musikindustrie (BVMI, թարգմանաբար՝ Երաժշտական արդյունաբերության դաշնային միություն), միություն, որը ներկայացնում է երաժշտության ձայնագրող ընկերությունների շահերը Գերմանիայում, կազմված է մոտ 280 լեյբլներից և երաժշտական ընկերություններից։ BVMI-ը հիմնվել է 2007 թվականին, «Ֆոնոգրամմաների արտադրողների ֆեդերացիայի» (գերմ.՝ Bundesverbandes der Phonographischen Wirtschaft) և Ֆոնոգրամմա արտադրողների միջազգային ֆեդերացիայի (IFPI) գերմանական բաժանմունքի միավորման արդյունքում, և հանդիսանում է IFPI-ի անդամ։ Միությունը շնորհում է երաժշտության արտադրողների արտոնագրեր Գերմանիայում։ Միության գրասենյակը գտնվում է Բեռլին-ում։


== Արտոնագրում ==
BVMI շնորհում է երաժշտական թողարկմանը ոսկե, պլատինե, ինչպես նաև բազմակի ոսկե և պլատինե  կարգավիճակներ։

ՍինգլներՈսկե՝ 150 000 միավոր
Պլատինե՝ 300 000 միավորԱլբոմներՈսկե՝ 100 000 միավոր
Պլատինե՝ 200 000 միավորՏեսաձայնագրություններՈսկե՝ 25 000 միավոր
Պլատինե՝ 50 000 միավոր


== Ծանոթագրություններ ==


== Արտաքին հղումներ ==
Սանտա Մարիա Անտիկվա

Սանտա Մարիա Անտիկվա (իտալերեն՝ Santa Maria Antiqua al Foro Romano), կաթոլիկ եկեղեցի Հռոմում, Իտալիայում։ Կառուցվել է 5-րդ դարում Պալատին բլրի ստորոտում՝ Հռոմի ֆորումում։ Սանտա Մարիա Անտիկվա եկեղեցին ամենահին քրիստոնեական կառույցն է Հռոմի ֆորումում։ Եկեղեցում է գտնվում Սանտա Մարիա Ռեգինայի՝ Կույս Մարիամի՝ որպես թագուհի, ամենավաղ հռոմեական պատկերումը։


== Պատմություն ==
Սանտա Մարիա Անտիկվա եկեղեցին կառուցվել է 5-րդ դարի կեսին Պալատին բլրի հյուսիսարևմտյան ստորոտի վրա։ Հռոմի ֆորումի ամենահին և ամենակարևոր քրիստոնեական շինությունն է։ Եկեղեցին պարունակում է որմնանկարների հազվագյուտ հավաքածու ( 6-8-րդ դար )։ Այս պատկերների հայտնագործումը տվել է բազմաթիվ տեսություններ վաղ միջնադարյան արվեստի մասին, ինչպես նաև տարբերակիչ համոզմունքներ հնագիտության բնագավառում։ 9-րդ դարում երկրաշարժի պատճառով եկեղեցին ծածկվել է փլատակներով, և 1000 տարի շարունակ մնացել է այդպես։ 20-րդ դարի սկզբում եկեղեցին վերահայտնաբերվել է։ Հետևաբար, Սանտա Մարիա Անտիկվա եկեղեցին հանդիսանում է կարևոր տար մշակույթի և Հռոմի Ֆորումի քաղաքաշինության հասկացության համար՝ սկսած հին ժամանակներից մինչև քրիստոնեական ժամանակաշրջանի սկիզբը։
1980 թվականից մինչև 2012 թվականը կառույցը փակ է եղել հասարակության համար։ Հուշարձանների համաշխարհային հիմնադրամի և «Soprintendenza per il Patrimonio Storico»-ի համատեղ ջանքերի շնորհիվ եկեղեցին ներկայումս բաց է այցելությունների համար։
Քանի որ եկեղեցին դարեր շարունակ ծածկված է եղել, նրանում լավ պահպանվել են գեղեցիկ գունագեղ ֆրեսկոները, որոնցում պատկերված է Կույս Մարիամը և փոքրիկ Հիսուսը, պապեր, սրբեր և նահատակներ։ Այդ ֆրեսկոները իրենցից ներկայացնում են հռոմեական և բյուզանդական նախա-պատկերաքանդակային արվեստի ամենամեծ և ամենակարևոր հավաքածուներից մեկը աշխարհում։ Այս ֆրեսկոները թվագրվում են պատկերաքանդակների այն ժամանակաշրջանին, երբ արևելքի եկեղեցիներում պատկերները ոչնչացնում էին։
Հովհաննես VII Պապը 8-րդ դարում եկեղեցին դարձրել է Հռոմի եպիսկոպոսական նստավայր։
Եկեղեցին մասամբ ավերվել է 847 թվականին, երբ երկրաշարժի պատճառով կայսերական պալատները փլուզվեցին և ծածկեցին եկեղեցին։ Այդ պատճառով նոր եկեղեցի կառուցվեց մոտակայքում Լևոն IV Պապի կողմից, որն անվանվեց Սանտա Մարիա Նովա (այժմ՝ «Սանտա Ֆրանչեսկա Ռոմանա»)։ Հետագա վնասներ եկեղեցին կրել է 1084 թվականի նորմանդական պաշարման ժամանակ։
Սանտա Մարիա Լիբերատրիս եկեղեցին կառուցվել է 1617 թվականին նրա ավերակների վրա, սակայն 1900 թվականին քանդվել է, որպեսզի հին եկեղեցու մնացորդները հավաքվի և կյանքի կոչվի։
Սանտա Մարիա Անտիկվա եկեղեցին 1980-2016 թվականներին փակված է եղել վերականգնման համար։


== Ծանոթագրություններ ==


== Գրականություն ==
Matilda Webb. The Churches and Catacombs of Early Christian Rome. Sussex Academic Press, 2001. pp. 112–123.
Lucey Stephen J. (2007)։ «Art and Socia-Cultural Identity in Early Medieval Rome - The Patrons of Santa Maria Antiqua»։  in O'carragain Eamonn, Neuman de Vegvar Carol L.։ Roma Felix: formation and reflections of medieval Rome։ Aldershot: Ashgate Publishing Ltd։ էջեր 139–158։ ISBN 0-7546-6096-6
Յակովովկա (գյուղ, Բլիզնյուկովի շրջան)

Յակովովկա (ուկրաիներեն՝ Яковівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1858 թվականին։
2001 թվականի տվյալներով Յակովովկա գյուղում բնակվում էր 58 մարդ։ Բնակավայրը զբաղեցնում է 0,12 կմ² տարածք։ Բնակչության խտությունը կազմում էր 483,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1987) Կապլան

(1987) Կապլան (անգլ.՝ Kaplan), աստերոիդ աստերոիդների հիմնական գոտում։ Հայտնաբերվել է 1952 թվականի սեպտեմբերի 11-ին Պելագեյա Շայնի կողմից Սիմեիզում։
Միջին հեռավորությունը Արեգակից կազմում է 2,380966 ա. մ., առավելագույնը մոտենում է 1,8378 ա. մ. հեռավորության վրա և հեռանում 2,9241 ա. մ.։ Արեգակի շուրջ մեկ ամբողջական պտույտ է կատարում 1341,92 երկրային օրվա ընթացքում, իր ուղեծրով շարժվելով միջինում 0,268271 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1987) Կապլան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
National Anthem

«National Anthem» (հայերեն՝ «Ազգային հիմն»), ամերիկացի երգչուհի Լանա Դել Ռեյի «Born to Die» ստուդիական երկրորդ ալբոմից սինգլ, որը պաշտոնապես թողարկվել է 2012 թվականի հուլիսի 6-ին Polydor և Interscope լեյբլներում։ Ըստ հերթականության՝ ալբոմում հինգերորդն է։ Երգն ունի նաև տեսահոլովակ, որը «YouTube Vevo»-ում հրապարակվել է 2012 թվականի հունիսի 27-ին։ Տեսահոլովակը, որի ռեժիսորը Լանայի «Տրոպիկո» ֆիլմը նկարահանած Էնթոնի Մենդլերն է, հիմնված է ամերիկացի նախագահ Ջոն Քենեդու սպանության վրա։


== Ստեղծման պատմություն ==
NME հրատարակչությունը նշել է, որ Լանա Դել Ռեյը երգում է, ինչպես «իդեալական մանեկենը»։ Գրախոս Ռոբերտ Քոփսին բարձր է գնահատել կոմպոզիցիան իր «լակոնիկ, անզգայացված վոկալի համար, որը հուշում է նրա պատկերները, թե ինչպես է օրորվում Հենդրիքս խմելու պատճառով։ Լարային հատվածի և գանգստերական հիփ-հոփ ռիթմերի տակ խորը տխրություն կա»։


== Տեսահոլովակ ==
«National Anthem» երգի տեսահոլովակը նկարահանել է Էնթոնի Մենդլերը 2012 թվականի մայիսին։ Տեսահոլովակի պրեմիերան կայացել է 2012 թվականի հունիսի 27-ին։
Տեսահոլովակը սկսվում է Մերիլին Մոնրոյի կերպարով Լանա Դել Ռեյի ելույթից, որը 1962 թվականի մայիսի 19-ին կատարում է «Happy Birthday, Mr. President» երգը։ Տեսահոլովակի մնացած մասում ցուցադրվում է Ժաքլին Քենեդիի (Լանա Դել Ռեյ) և նախագահ Ջոն Քենեդիի (ASAP Rocky) կյանքը ընտանիքի նկարահանած տնային տեսանյութի տեսքով։ Տեսահոլովակն ավարտվում է տխուր «Զապրուդերի ֆիլմի» կրկնությամբ՝ ցույց տալով Քենեդիի սպանությունը։ Վերջում Լանա Դել Ռեյը կարդում է Ժակլին Քենեդիի նամակը, որը գրել էր Ջոն Քենեդին իր սպանության օրը։
2015 թվականի հունվարի դրությամբ՝ Billboard-ը վիդեոն անվանել է 2010-ականների լավագույն 20 տեսահոլովակներից մեկը։


== Ստեղծագործությունների ցանկ ==
Digital EP«National Anthem» — 3:50
«National Anthem» (Fred Falke Remix Edit) — 3:46
«National Anthem» (Tensnake Remix) — 3:43
«National Anthem» (Afterlife Remix) — 3:48Picture Vinyl«National Anthem» — 3:50
«National Anthem» (Breton Labs Remix) — 5:23


== Ձայնագրության մասնակիցներ ==
Լանա Դել Ռեյ՝ վոկալ, բեք վոկալ, երգահան
The Nexus՝ երգահան, վոկալային պրոդյուսեր
Ջասթին Փարքեր՝ երգահան, խոսքերի հեղինակ
Էմիլի Հեյնի՝ պրոդյուսեր
Սթիվ Թիրփաք՝ պրոդյուսերի օգնական
Մենի Մարոկիուն՝ հնչյունային ռեժիսոր, ձայնի մոնտաժ
Էրիկ Մադրիդ, Քրիս Հալանդ՝ հնչյունային ռեժիսորի օգնականներՏվյալները վերցված են «Born to Die» ալբոմի սկավառակից։


== Հիթ-շքերթներ ==


== Մրցանակներ և անվանակարգեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Լանա Դել Ռեյի պաշտոնական ալիքը YouTube-ում(անգլ.)
Լանա Դել Ռեյի պաշտոնական միկրոբլոգը Twitter հարթակում(անգլ.)
1921 թվականը գրականության մեջ


== Դեպքեր ==
Հոկտեմբերի 16, Մաքսիմ Գորկին հեռացավ Ռուսաստանից։


== Մրցանակներ ==


=== Միջազգային ===
Նոբելյան մրցանակ գրականության մեջ, Անատոլ Ֆրանս, «Գրական փայլուն ձեռքբերումների համար, որ աչքի են ընկել հիանալի ոճով, խորը քննված մարդասիրությամբ և ճշմարիտ գալլական խառնվածքով»։


=== ԱՄՆ ===
Պուլիտցերյան մրցանակ, թատրոնի դրամատիկ ստեղծագործությունների համար, Միսս Լուլու Բետտ, «Գեյլի շրջան»։
Պուլիտցերյան մրցանակ, գեղարվեստական ստեղծագործություն՝ գրված ամերիկացի գրողի կողմից, Էդիտ Ուորտոն, «Անմեղության դարաշրջանը»։
Պուլիտցերյան մրցանակ, պոեզիա, չի շնորհվել։


=== Ֆրանսիա ===
Գոնկուրյան մրցանակ, Ռենե Մարան, «Բատուալա»։
Ֆեմինայի մրցանակ, Ռայմոն Էսկոլե, «Կանտեգրիլ»։


== Գրքեր ==


=== Վեպեր ===
«Երկու աշխարհ», Վլադիմիր Զազուբրինի վեպը, խորհրդային առաջին վեպը։
«Հողային գործիչներ», Ջեյմս Կեյբելլի վեպը։
«Անխորտակելի Արչի», Պելեմ Գրենվիլ Վուդհաուզի վեպը։
«Վարձակալություն», «Ֆորսայթների պատմությունը» վեպի վերջին մասը, Ջոն Գոլսուորսիի։
«Սկարամուշ», Ռաֆայել Սաբատինիի վեպը։


=== Պիես ===
«Միստերիյա Բուֆֆ», պիես Վլադիմիր Մայակովսկի։
«Շղթայվածը», Լևոն Շանթի դրաման։


=== Պոեզիա ===
«Վերստեր», Մարինա Ցվետաևայի բանաստեղծությունների ժողովածուն։
«Թույլտվությամբ խուլիգան», Սերգեյ Եսենին բանաստեղծությունների ժողովածուն։
«Մոյդոդիր», Կորնեյ Չուկովոսկի բանաստեղծությունների ժողովածուն։
«Շատյոր», Նիկոլայ Գումիլեև բանաստեղծությունների ժողովածուն։
«Հացին երգը», Դանիել Վարուժանի բանաստեղծությունների ժողովածուն (պատրաստ էր տպագրության 1915 թ., բռնագրավվել է թուրքերի կողմից, 1919 թ. փրկագնվել է գրողի կնոջ կողմից և հրատարակվել ետմահու)։
«Ութնյակներ արևին», Եղիշե Չարենց։
«Տաղարան», Եղիշե Չարենցի բանաստեղծությունների ժողովածուն (գրել է 1920-21 թթ.)։


== Ծնվածներ ==
Հունվարի 5, Ֆրիդրիխ Դյուրրենմատտ, շվեյցարացի արձակագիր (մահացել է 1990)։
Հունվարի 19, Պատրիցիյա Հայսմիթ, ամերիկացի գրող (մահացել է 1995)։
Մարտի 1, Ռիչարդ Ուիլբեր, ամերիկացի պոետ։
Մարտի 23, Ջեյմս Բլիշ, ամերիկացի ֆանտաստ գրող։
Օգոստոսի 21, Ալեքս Հեյլի, ամերիկացի գրող։


== Մահացածներ ==
Մարտի 22, Էռնեստ Հորնունգ, բրիտանացի գրող (ծնվել է 1866)։
Մայիսի 12, Էմիլիյա Պարդո Բասան, իսպանացի գրող (ծնվել է 1851)։
Օգոստոսի 7, Ալեքսանդր Բլոկ, ռուս պոետ (ծնվել է 1880)։
Օգոստոսի 25, Նիկոլայ Գումիլև, ռուս պոետ (ծնվել է 1886)։
(234) Բարբարա

(234) Բարբարա (անգլ.՝ Barbara), աստերոիդ աստերոիդների հիմնական գոտում։ Հայտնաբերվել է 1883 թվականի օգոստոսի 12-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,386151 ա. մ., առավելագույնը մոտենում է 1,8047 ա. մ. հեռավորության վրա և հեռանում 2,9676 ա. մ., իսկ Երկրի ուղեծրին Բարբարա աստերոիդը նվազագույնը մոտենում է 0,7966 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1346,31 երկրային օրվա ընթացքում, իր ուղեծրով շարժվելով միջինում 0,267397 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,35° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(234) Բարբարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոլերիտ

Դոլերիտ (հուն․՝ δολερώς՝ խաբուսիկ), հրաբխային ապար, բազալտի տեսակ։ Կառուցվածքը բյուրեղային է՝ հրաբխային ապակու առկայությամբ։ Առաջանում է բազալտային հալոցքի դանդաղ սառչելուց՝ խոշոր լավային հոսքերի կենտրոնական մասերում կամ երակներում։ Օգտագործվում է շինարարության մեջ։
Պաչա (Տոմի վտակ)

Պաչա  (ռուս.՝ Пача ), գետ Ռուսաստանում, հոսում է Կեմերովոյի մարզում։ Գետի երկարությունը 32 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության։
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վելիկի Սամբոր

Վելիկի Սամբոր (ուկրաիներեն՝ Великий Самбір), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Վելիկի Սամբոր գյուղում բնակվում էր 1 189 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Տեր-Հովսեփյան

Լևոն Տեր-Հովսեփյան Հովսեփի (1878 - 1943, Երևան), բանվոր հեղափոխական, Անդրկովկասում խորհրդային ռեժիմի հաստատման աջակից, ԽՄԿԿ անդամ (1920)։ 
1895 թվականից աշխատել է Բաքվի մեխանիկական արհեստանոցներում։ 1901 թվականից ակտիվ մասնակցություն է ունեցել Բալախանիում ՌՍԴԲԿ խմբակների կազմակերպման աշխատանքներին։ 1902 թվականին ձերբակալվել է և ութ ամսվա կալանքից հետո արտաքսվել Երևան։ Եղել է Երևանի առաջին սոցիալ-դեմոկրատական խմբակի (ստեղծված 1901 թվականի վերջին) անդամ։ Ակտիվ ագիտացիոն աշխատանք է կատարել բանվորների շրջանում։ Բազմիցս ձերբակալվել և աքսորվել է, երկու անգամ՝ 1911 թվականին և 1914 թվականին դատապարտվել է տաժանակիր աշխատանքի։ 
Ազատվել է 1917 թվականի Փետրվարյան հեղաշրջումից հետո։ Մասնակցել է 1920 թվականի մայիսի բոլշևիկյան ապստամբությանը, ինչպես նաև 1921 թվականի Հայաստանի ինքնիշխանության վերականգնման համար մղված փետրվարյան ապստամբության դաժան ճնշմանը՝ Ղամարլուի (Արտաշատ) ռազմաճակատում։ Ընտրվել է կոմբջջի քարտուղար։ 1922 թվականից աշխատել է խորհրդային և արհմիութենական մարմիններում։
Հելեն

Անվան այլ կիրառումների համար տե՛ս՝ Հելեն (այլ կիրառումներ)Հելեն (անգլ.՝ Helen, ամբողջ անունը՝ Հելեն Ջայրագ Ռիչարդսոն Խան, նոյեմբերի 21, 1938(1938-11-21), Յանգոն, British rule in Myanmar), հնդկական կինոյի պարուհի և դերասանուհի։ Հելենի ամբողջական ֆիլմագրությունը չի կազմվել, սակայն ըստ որոշ աղբյուրների՝ նա նկարահանվել է ավելի քան 700 ֆիլմում։ Կյանքում ունեցած ձեռքբերումների համար 1999 թվականին արժանացել է Filmfare Awards մրցանակին։ Մրցանակն ստացել է երկրորդ պլանի կանացի լավագույն դերի համար։ 2009 թվականին պարգևատրվել է Հնդկաստանի կառավարական Պադմա Շրի պարգևով։ Հելենի մասին գրվել են գրքեր և նկարահանվել ֆիլմեր։ Ժամանակին համարվել է սեքս-խորհրդանիշ, նրան անվանել են հնդկական կինոյի «ջրածնային ռումբ»։


== Կենսագրություն ==
Հելենը ծնվել է Բիրմայում։ Հայրը ուներ անգլո-հնդկական ծագում և մահացել է Երկրորդ համաշխարհային պատերազմի ժամանակ, մայրը՝ ուներ բիրմանական ծագում։ Ընտանիքում Հելենն ուներ քույր և եղբայր։ Ճապոնիայի կողմից Բիրման օկուպացնելու վտանգից խուսափելով, 1943 թվականին Հելենի ընտանիքը տեղափոխվել է Բոմբեյ։ Ապրել են ծայրահեղ աղքատության մեջ։ Հելենի մայրը բուժքույր էր, սակայն նրա աշխատավարձը չէր բավարարում ընտանիքի կարիքները հոգալուն։ Այդ իսկ պատճառով Հելենը թողեց ուսումը և ընտանիքի բարեկամ, հայտնի պարուհի Կուկուի միջնորդությամբ աշխատանք գտավ կինոնկարահանման հրապարակում ` որպես խմբապարերի պարուհի։ Առաջին անգամ նկարահանվել է 1957 թվականին` 19 տարեկանում։ Հետագայում, աստիճանաբար նրան վստահեցին նաև մենապարերը։ 1980-ական թվականների սկզբին Հելենը լքեց կինոնկարահանման հրապարակը և նկարահանվում էր հազվադեպ։


== Անձնական կյանքը ==
1981 թվականին Հելենն ամուսնացել է սցենարիստ Սալիմ Խանի հետ, ով արդեն իսկ ամուսնացած էր և ուներ երեխաներ։ Երեխաները Հելենին համարում էին իրենց երկրորդ մայր (նրանցից մեկը հայտնի դերասան Սալման Խանն է)։ Հելենն ունի մեկ որդեգրված դուստր։


== Ֆիլմագրության մասնակի ընտրանին ==


== Ծանոթագրություններ ==
Ամիդազներ

Ամիդազներ, թթու ամիդների տիպի նյութերը հիդրոլիտիկ եղանակով ճեղքող ֆերմենտներ։ Առկա են բուսական և կենդանական հյուսվածքներում և մասնակցում են ազոտափոխանակությանը։
Ամիդազներից կարևոր են՝

գլյուտամինազը,
ասպարագինազը,
ուրեազը։Գլյուտամինազի ներգործությամբ գլյուտամինը տրոհվում է գլյուտամինաթթվի և ամոնիակի։

Գլյուտամինազով հարուստ են երիկամները, ուղեղը, լյարդը, մկանները ևն։ Ասպարագինազի ազդեցությամբ ասպարագինը քայքայվելով վերածվում է ասպարագինաթթվի և ամոնիակի, ուրեազը տրոհում է լքիզանյութը՝ առաջացնելով ամոնիակ և ածխաթթու գազ։


== Ծանոթագրություններ ==


== Գրականություն ==
Bray HG, James SP, Raffan IM, Ryman BE and Thorpe WV (1949)։ «The fate of certain organic acids and amides in the rabbit. 7. An amidase of rabbit liver»։ Biochem. J. 44: 618–625 
Bray HG, James SP, Thorpe WV and Wasdell MR (1950)։ «The fate of certain organic acids and amides in the rabbit. 11 Further observations on the hydrolysis of amides by tissue extracts»։ Biochem. J. 47: 294–299 


== Արտաքին հղումներ ==
InterPro: Amidase
Դյուրմենտինգեն

Դյուրմենտինգեն  (գերմ.՝ Dürmentingen), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 2587 մարդ (ըստ 2010 թվականի դեկտեմբերի 31-ի) ։ Տարածքը կազմում է 24,09 կմ։ Պաշտոնական կոդ՝ 08 4 25 035։


== Ծանոթագրություններ ==


== Արտաքին հղումներ ==
Պաշտոնական էջ
Նարդարան

Նարդարան (ադրբ.՝ Nardaran), քաղաքատիպ ավան Բաքվի Սաբունչինի շրջանում։ Ադրբեջանի մայրաքաղաքի կենտրոնից գտնվում է 25 կիլոմետր դեպի հյուսիս-արևելք։ Աշխարհագրորեն գտնվում է Ապշերոնյան թերակղզում։ 
Բնակչությունը կազմում է 8 300 մարդ։ Վարչականորեն պատկանում է Բաքվին և համարվում նրա արվարձաններից մեկը։ Ի տարբերություն Ադրբեջանի մյուս բնակավայրերի, որոնք կրոնական տեսանկյունից լիբերալ են, Նարդարանը համարվում է Ադրբեջանում շիա իսլամի միակ պահպանողական կենտրոնը։
Նարդարան անունը ծագում է պարսկերեն նար (նուռ)نار + դարան (ծառեր) داران, այսինքն՝ «նռնենիներով վայր»։
Ավանում է գտնվում 14-րդ դարում կառուցված ամրոցը, որն ունի մոտ 12,5 մետր բարձրություն ունեցող կլոր աշտարակ։ Խորհրդային ժամանակաշրջանում, Նարդարանը հայտնի էր որպես ծաղիկների աճեցման կենտրոն։ Ադրբեջանի անկախացումից հետո տնտեսությունն անկում ապրեց և ավանը հայտնի դարձավ իր խավիարային որսագողերով։


== Շիա իսլամի կենտրոն ==
Նարդարանը երկար ժամանակ եղել է «բարեպաշտ շիա մուսուլմանների հենակետ» և ողջ Ադրբեջանում միակ վայրն է, որտեղ նրա բնակիչները հավատացյալ են և պահպանողական։ Փողոցներում կան կրոնական պաստառներ, իսկ կանանց մեծամասնությունը հանրային վայրերում կրում է չադրա։ Ավանում կա գործող մեդրեսե, ինչպես նաև Ռահիմա խանըմի մզկիթը, որը կառուցվել է 1990-ական թվականների վերջին՝ շիա իմամ Ալի ալ-Ռիդայի քրոջ Ռահիմա խանըմի գերեզմանի վրա։ Ներկայումս Ադրբեջանում արգելված Իսլամական կուսակցությունը հիմնադրվել է հենց այս քաղաքում։ Բացի այդ, կուսակցության գլխամասը ևս եղել է Նարդարան ավանում։ 2002 թվականի հունիսին Նարդարանը եղել է բողոքի ցույցերի և բախումների կենտրոն, որի ժամանակ ցուցարարները պահանջում էին կենսապայմանների բարձրացում։ Բողոքի ցույցեր են տեղի ունեցել նաև 2006 թվականի հունիսին, որի հետևանքով զոհվել էր 3 մարդ։ 2015 թվականի նոյեմբերի 26-ին ոստիկանության և ավանի բնակիչների միջև տեղի ունեցած բախումների հետևանքով Նարդարանում զոհվել էր երկու ոստիկան և ավանի չորս զինված բնակիչ։ Մուսուլմանական միություն շարժման կրոնական առաջնորդ Թալեհ Բաղիրովը, Նարդարանի 14 այլ բնակիչների հետ միասին, ևս ձերբակալվել էր։
Այդ բախումից հետո Ադրբեջանի խորհրդարանն օրենք էր ընդունել, որով արգելվեց արտասահմանում հոգևոր կրթություն ստացած անձանց Ադրբեջանում անցկացնել իսլամական ծեսեր և արարողություններ, ինչպես նաև քարոզներ կարդալ մզկիթներում և բարձր պաշտոններ ստանձնել Ադրբեջանում։ Բացի այդ, արգելվեց կրոնական նշանակության պաստառների, իրերի, դրոշների և կարգախոսների ցուցադրությունը, բացառությամբ պաշտամունքի վայրերում, կրոնական կենտրոններում և գրասենյակներում։ Արգելվեց նաև հանրայնորեն տոնել Շախսեյ-վախսեյի տոնը։ Ադրբեջանի կառավարությունը խորհրդարան ներկայացրեց նաև օրենսդրական նախագիծ, որով ադրբեջանական քաղաքացիությունից կարող էին զրկվել այն անձինք, որոնք երկրի սահմաններից դուրս մասնակցել են մարտական գործողություններին։


== Տնտեսություն ==
Նարդարանի տնտեսության հիմնական ճյուղերն են.

Ծաղկաբուծությունը,
Գորգագործությունը,
Կաթնարտադրությունը,
Բանջարաբուծությունը։


== Պատկերասրահ ==

		
		


== Ծանոթագրություններ ==


== Գրականություն ==
Фатуллаев-Фигаров Ш. С., "Зодчество Апшерона", Шарг-Гарб, 2013


== Արտաքին հղումներ ==
Նարդարան հոդվածը Սովետական մեծ հանրագիտարանում
Աստերոիդների դաս E

Աստերոիդների դաս E, դա աստերոիդների դաս է, որում ներառված են այնպիսի մարմիններ, որոնց մակերևույթի բաղադրության մեջ պարունակում է էնստատիտ միներալը, որը նմանություն ունի ախոնդրիտների հետ։ Նրանք կազմում են աստերոիդների գոտու ներքին մասի աստերոիդների բավականին մեծ մասը, իսկ գոտու արտաքին մասում բավականին հազվադեպ են հանդիպում։ Կան նաև այնպիսի աստերոիդներ, որոնք հանդիպում են աստերոիդների գոտու ներքին մասերից բավականաչափ հեռու, օրինակ՝ (64) Անջելինան։ Ենթադրվում է, որ նրանք հանդիսանում են ավելի մեծ աստերոիդի արտաքին մասերի մնացորդներ։
Այս սպեկտրալ դասի աստերոիդները ունեն ամենամեծ ալբեդոն՝ նրանց մակերևույթը կարող է արտացոլել նրա վրա ընկած արեգակի լույսի մինչև 50%, ընդ որում արտացոլված լույսը ունի թեթևակի կարմրավուն երանգ, առանց առանձնակի կլանման գծերի նրանց սպեկտրում։ Նույնպիսի սպեկտրային առանձնահատկություններ ունի նաև էնստատիտ միներալը (դա պիրոքսենի բարձրջերմաստիճանային տեսակն է) կամ այլ սիլիկատները, որոնք պարունակում են երկաթ, ազատ (չօքսիդացած) վիճակում, որոնք, հետևաբար, կարող են մտնել E դասի աստերոիդների բաղադրության մեջ։
Ենթադրաբար, այս աստերոիդները իրենցից ներկայացնում են մայրական մարմինների արտաքին մասերի դրվագներ։ Նրանք ենթարկվել են առավել ինտենսիվ ջերմային և հարվածային ազդեցության։ Սրա ապացույց կարող է լինել թերևս այն հանգամանքը, որ այս դասի աստերոիդների հիմնական բաշխումը գտնվում է աստերոիդների գոտու ներքին սահմանների մոտ։ Չափերով նրանք չափազանց փոքր են։ Այս դասի ներկայացուցիչներից միայն երեքն են հասնում 50 կմ անկյունագծով չափերի, մնացածները չեն գերազանցում նույնիսկ 25 կմ-ն։
Վերջին հետազոտությունների արդյունքներով E դասի աստերոիդները բաժանվել են 3 ենթադասերի՝

ենթադաս E (I) - Հունգարիայի ընտանիք, նույնանուն աստերոիդի անունից ((434) Հունգարիա)
ենթադաս E (II) - Անջելինայի, ուժեղ սպեկտրալ կլանման գծերով 0,5 մկմ և 0,92 մկմ ալիքի երկարության ժամանակ
ենթադաս E (III) - Նիսայի, դիտարկվում են թույլ կլանման գծեր 0,9 մկմ ալիքի երկարության ժամանակ։


== Հետազոտություններ ==

2008 թվականի հոկտեմբերի 5-ին Եվրոպական Տիեզերական Գործակալության Ռոզետա ԱՄԿ-ն անցավ (2867) Շտեյնսաստերոիդի կողքով։ Սարքից փոխանցած սպեկտրալ տվյալները հաստատեցին, որ աստերոիդի կազմում գործնականորեն բացակայում է երկաթը։ Հիմնականում այն կազմված է մագնիումով հարուստ միներալներից, այնպիսիք ինչպիսին են՝ էնստատիտը, պիրոքսենը, ֆորստերիտը և դաշտային շպատը։


== E դասի աստերոիդներ ==
(44) Նիսա
(64) Անջելինա
(434) Հունգարիա
(2867) Շտեյնս


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.
Meteorites and their parent planets
«The E asteroids and the origin of enstatite achondrites»(չաշխատող հղում) Zellner, B.; et al. (1977).


== Ծանոթագրություններ ==
Սիսոևո (Միլլերովսկի շրջան)

Սիսոևո (ռուս.՝ Сысоево), կիսակայարան Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։ Բնակչությունը 2012 թվականի դրությամբ կազմում էր 1 մարդ։


== Պատմություն ==
1924 թվականի նոյեմբերին Սիսոևսկի գյուղը մտել է Տուրիլովսկի գյուղական համայնքի կազմի մեջ։ Համաձայն 1926 թվականին անցկացված բնակչության մարդահամարի տվյալների, Ռուսաստանի Խորհրդային Ֆեդերատիվ Սոցիալիստական Հանրապետության Հյուսիս-Կովկասյան երկրի Մալչևսկո-Պոլնոնսկի շրջանի Դոնեցկի օկրուգում առկա էր 30 կալվածք, բնակչությունը կազմում էր 213 մարդ (108 տղամարդ և 105 կին), որոնցից 125-ը կազակներ (64 տղամարդ և 61 կին), բոլոր բնակիչները ուկրաինացիներ էին։


== Ծանոթագրություններ ==


== Արտաքին հղումներ ==
Սիսոևո (կիսակայարան)
Ջովանի Պիզանո

Ջովանի Պիզանո (իտալերեն՝ Giovanni Pisano) (մոտ 1248, Պիզա, Տոսկանա, Իտալիա - 1315 կամ 1318, Սիենա, Տոսկանա, Իտալիա), իտալացի քանդակագործ և ճարտարապետ։
Նիկոլո Պիզանոյի որդին և աշակերտը։
Պրոտոռենեսանսի գործիչներից է, ավելի համբավավոր, քան իր հայրը։ Նրա ոճը աչքի է ընկնում ազատությամբ և դինամիկությամբ։ Նա կերպարները շարժման մեջ է ներկայացնում և օգտագործում է դրամատիկական բազմաթիվ միջոցներ։ Նրա քանդակներին բնորոշ են կտրուկ շրջադարձերն ու անկյունային գծերը։


== Կենսագրություն ==
Ջովանի Պիզանոն ծնվել է Պիզայում։ 1265-1278 թվականներին աշխատել է հոր հետ։ Նրա մասնակցությամբ է ստեղծվել Սիենա քաղաքի տաճարի ամբիոնը, ինչպես նաև Ֆոնտե Մաջորե շատրվանը Պերուջայում։ 1270-1276 թվականներին նա մեկնել է Ֆրանսիա, և նրա աշխատանքների վրա մեծ ազդեցություն է թողել ֆրանսիական գոթիկա ոճը։
1285 թվականին Ջովանի Պիզանոն գալիս է Սիենա, որտեղ 1287-1296 թվականներին Մայր տաճարի գլխավոր ճարտարապետի պաշտոնն է զբաղեցնում։ Իտալական շքեղ շենքերից ամենաճոխը Ջովանի Պիզանոյի գլխավորությամբ կառուցված տաճարն է։ 1299 թվականին Ջովանի Պիզանոն վերադառնում է Պիզա, որտեղ աշխատում է եկեղեցիների շինարարությունում՝ որպես քանդակագործ և ճարտարապետ։ Նրա մեծ ձեռքբերումներից մեկն է Սանտ Անդրեա մայր տաճարը Պիստոյայում (1297-1301)։ Թեմատիկան նույնն է, ինչ որ Պիզայի ճարտարապետությանն էր։ Սակայն անձանց դեմքերն ու ժեստերը դրամատիկ են։ Նա համարվում է Մադոննայի, ինչպես նաև մարգարեների ու սրբերի բազմաթիվ արձանների հեղինակ։ Ամենահայտնի քանդակը գտնվում է Սկռովենի մատուռի զոհասեղանին։
1313 թվականին Ջովանի Պիզանոն սկսել է աշխատել Գերմանիայում, Մարգարիտա Լյուքսեմբուրգցի կայսրուհու տապանաքարի վրա, որն անավարտ է մնացել։ Վերջին հիշատակումը Ջովանի Պիզանոյի մասին եղել է 1314 թվականին. հավանաբար՝ դրանից շատ չանցած՝ նա մահացել է։


== Ջովանի Պիզանոյի քանդակներ ==
Սիենայի տաճարի ճակատային մասի արձանը, 1284—99
Պիստոյայում՝ Սանտ Անդրեա եկեղեցում
Սիենայի տաճարի ճակատային մասի ստորին հատվածը, 1284—99
Պիզայում Սանտա Մարիա Ասունտա եկեղեցու ամբիոնը


== Պատկերասրահ ==


== Ծանոթագրություններ ==


== Գրականություն ==
Hohenfeld Kai (2014)։ Die Madonnenskulpturen des Giovanni Pisano. Stilkritik, Kulturtransfer und Materialimitation։ Kromsdorf։ ISBN 978-3-89739-821-4 
Mellini G.L. (1969)։ Il pulpito di Giovanni Pisano a Pistoia։ Florence 
Carli Enzo (1966)։ Giovanni Pisano։ Milan։ ISBN 88-7781-045-9 
Мировая художественная культура XIII в.
Лазарев В. Н., Происхождение итальянского Возрождения, т. 1—2, М., 1956— 59
Fasola G. N., Nicola Pisano, Roma, 1941
Toesca I., Andrea e Nino Pisani, Firenze, 1950
Mellini G. L., Giovanni Pisano, Mil., [1970]


== Արտաքին հղումներ ==
Պիզայի տաճարի նկարները
Յիելեհտմե

Անվան այլ կիրառումների համար տե՛ս՝ Յիելեհտմե (այլ կիրառումներ)Յիելեհտմե (էստ․՝ Jõelähtme), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 120 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միկոյան եղբայրների տուն-թանգարան

Միկոյան եղբայրների տուն-թանգարան, հիմնադրվել է 1971 թվականին՝ հավերժացնելու Անաստաս և Արտեմ (Անուշավան) Միկոյանների հայրենիքի հանդեպ ունեցած անգնահատելի ծառայությունները։


== Պատմություն ==

Հուշահամալիրը և թանգարանը բացվել են 1982 թվականի հունիսի 17-ին։ Թանգարանի բացման օրը Մոսկվայից թանգարան են բերվել ամենաազդեցիկ երկու ցուցադրանմուշները՝ ՄԻԳ ինքնաթիռը և Արտեմ Միկոյանի ծառայողական մեքենան։ Տուն-թանգարանը տարիների ընթացքում հարստացվել է նաև այլ ցուցադրանմուշներով։
Թանգարանը հիմնադրել է Միկոյանների հորեղբոր աղջիկը՝ Նուշիկ Միկոյանը։


== Ցուցադրություն ==
Թանգարանում ցուցադրված են Միկոյանների ընտանիքի անձնական իրերը, նրանց աշխատանքային գործունեության մասին պատմող վավերագրական նյութերը։ Թանգարանի բակում են գտնվում Արտեմ (քանդակագործ` Սուրեն Նազարյան, ճարտարապետ՝ Սարգիս Գուրզադյան) և Անաստաս Միկոյանների հուշարձանները, ՄիԳ ինքնաթիռը։


== Հասցե ==
Թանգարանը  Լոռու մարզի Սանահին գյուղում։


== Պատկերասրահ ==

		
		
		
		
		
		
		
		
		
		
		


== Արտաքին հղումներ ==

Միկոյան եղբայների տուն-թանգարանը հիմնանորոգումից հետո ներկայանում է ժամանակակից ցուցադրությամբ
Մարուշովկա

Մարուշովկա (ուկրաիներեն՝ Марушівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1701 թվականին։
2001 թվականի տվյալներով Մարուշովկա գյուղում բնակվում էր 231 մարդ։ Բնակավայրը զբաղեցնում է 1121 կմ² տարածք։ Բնակչության խտությունը կազմում էր 206,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոյլի

Պոյլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 241 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Take Back the Night

«Take Back the Night», ամերիկացի երգիչ Ջասթին Թիմբերլեյքի երգը։ Այն թողարկվել է 2013 թվականի հուլիսի 12-ին՝ որպես նրա «The 20/20 Experience – 2 of 2» կոչվող չորրորդ ստուդիական ալբոմի առաջին սինգլ։ Երգը գրվել է Թիմբերլեյքի, Թիմբալենդի, J-Roc-ի և Ջեյմս Ֆաունտլերոյի կողմից։


== Տեսահոլովակ ==
Երգի տեսահոլովակը, որի ռեժիսորն է Մարկ Կլասֆելդը, նկարահանվել է 2013 թվականի հուլիսի 18-ին Նյու Յորքում, իսկ հուլիսի 30-ին այն ներկայացվել է։ Տեսահոլովակում Ջասթին Թիմբերլեյքը սև-սպիտակ հանդերձանքով, երեկոյան քայլում և երգում է Չայնա թաուն փողոցի մայթով։ Երեկոյի ընթացքում նա նաև վարում է դասական մեքենա, իսկ մեկ այլ կադրում նա հայտնվում է ակումբում։ Տեսահոլովակում նաև օգտագործվել են կադրեր նրա Legends of the Summer համերգային շրջագայությունից։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-07 at the Wayback Machine. MetroLyrics կայքում
Ներոն (կոմունա)

Անվան այլ կիրառումների համար տե՛ս՝ Ներոն (այլ կիրառումներ)Ներոն (ֆր.՝ Neyron), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Միրիբել կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01275։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 10 կմ է և 50 կմ հարավ-արևմուտք Բուրկ ան Բրեսից։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 2472 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1639 մարդկանցից 1262-ը տնտեսապես ակտիվ են եղել, 377-ը՝ պասիվ (ակտիվության ցուցանիշը` 77,0% է, 1999 թվականին՝ 72,8%)։ 1262 ակտիվ բնակիչներից աշխատել են 1169-ը (609 տղամարդ, 560 կին), գործազուրկ է եղել 93 մարդ (48 տղամարդ և 45 կին)։ 377 պասիվներից 179 հոգի եղել են աշակերտ կամ ուսանող, 122-ը՝ թոշակառու, 76-ը պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Ներոն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-08 
«Ներոն» (ֆրանսերեն)։ cassini.ehess.fr։ Վերցված է 2014-05-08
Back to Black

Անվան այլ կիրառումների համար տե՛ս՝ Back to Black (այլ կիրառումներ)«Back to Black», բրիտանացի երգչուհի և երգահան Էմի Ուայնհաուսի սինգլն իր երկրորդ և վերջին՝ Back to Black ալբոմից։ Թողարկվել է որպես երրորդ սինգլ 2007 թվականի ապրիլի 30-ին։
Սինգլը հիթ-շքերթներում մեծ հաջողություններ է ունեցել։ Այն 34 շաբաթ գլխավորել է UK Singles Chart-ը, և Մեծ Բրիտանիայում վաճառվել է ավելի քան 96000 պատճեն՝ գրավելով 85-րդ տեղը տարվա ամենաշատ վաճառվող սինգլների շարքում։
Կան երգի տարբեր քավեր տարբերակներ, որոնք կատարել են The Rumble Strips-ը, Lightspeed Champion-ը։


== Տեսահոլովակ ==
Տեսահոլովակում Էմի Ուայնհաուսը մոտենում է սեփական շիրմին։ Տեսահոլովակում երևում է գերեզմանաքարի գրությունը՝ «Հանգչիր խաղաղությամբ, Էմի Ուայնհաուսի սիրտ»։


== Երգացանկ ==
UK CD single«Back to Black» — 4։01
«Valerie» (Jo Whiley Live Lounge) — 3։53
«Hey Little Rich Girl» — 3։33
«Back to Black» (Video)UK limited edition white 7" singleSide A։«Back to Black» — 4։00Side B։«Back to Black» (The Rumble Strips Remix) — 3։48UK 12" maxi singleSide A։«Back to Black» (Steve Mac Vocal) — 6։12
«Back to Black» (Steve Mac Smack Dub) — 6։15Side B։«Back to Black» — 4։00
«Back to Black» (Mushtaq Vocal Remix) — 4։03Digital single«Back to Black» (Original Demo)


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Back to Black ՅուԹյուբում
Հարթ մրջյուն

Հարթ մրջյուն (լատ.՝ Tetramorium levigatus), մրջյունների ընտանիքին պատկանող միջատ, որը գրանցված է Հայաստանի Կարմիր գրքում։


== Նկարագրություն ==
Մանր մրջյուններ են, որոնց աշխատավոր առանձնյակների մարմնի երկարությունը 1,8-2,2 մմ է։ Գունավորումը բաց դեղնադարչնագույն է, գլուխը և կուրծքը՝ շատ բաց գույնի, փորիկը՝ փոքր-ինչ մուգ։


== Տարածվածություն ==
Տարածված են Հարավային Կովկասում և Թուրքմենստանի հարավում (Կոպետդաղի լեռներ)։ Հայաստանում հայտնի է միայն Սյունիքի մարզից (Մեղրի քաղաքի և Լեհվազ գյուղի շրջակայք)։


== Էկոլոգիա ==
Ապրում են գիհու նոսրանտառներում՝ ծովի մակարդակից 2000-2500 մետր բարձրություններում։ Հասարակական միջատներ են, գաղութները կարող են պարունակել մի քանի հարյուր առանձնյակ։ Բները պատրաստում են քարերի տակ։ Սեռական առանձնյակները հայտնաբերվել են մրջնանոցում հունիս ամսին։ Սնվում են անողնաշար կենդանիներով և նրանց դիերով։


== Պահպանություն ==
Հանրապետությունում խիստ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Հայտնի են եզակի գաղութներ։
Թվաքանակի փոփոխության միտումները բացահայտված չեն։
Վտանգման հիմնական գործոնները պարզված չեն։
Պահպանվում է «Արևիկ» ազգային պարկում։


== Ծանոթագրություններ ==
Love Me Do

Love Me Do, Բիթլզ խմբի առաջին բրիտանական սինգլը և նրանց առաջին սկավառակը Parlophone լեյբլում։ Մեծ Բրիտանիայում սինգլը թողարկվել է 1962 թվականի հոկտեմբերի 5-ին և զբաղեցրել է 17-րդ հորիզոնականը վարկաշային աղյուսակում։ ԱՄՆ-ում այն թողարկվել է 1964 թվականին և զբաղեցրել է առաջին հորիզոնականը Billboard Hot 100 աղյուսակում։


== Երգի պատմությունը ==
Խմբի առաջին երգերից է։ Գրել է Փոլ Մաքքարթնին 16 տարեկան հասակում։ Ավելի ուշ Ջոն Լենոնը երգին ավելացրել է ութ տակտ և փոփոխել է հարմոնիան։
Love Me Do ձայնագրվել է երեք տարբերակներով, որոնցից յուրաքանչյուրում հարվածային գործիքներ նվագողը տարբեր է եղել։ 

հունիսի 6, 1962 - Փիթ Բեսթ
սեպտեմբերի 4 - Ռինգո Սթար
սեպտեմբերի 11 - Էնդի Ուայթ, իսկ Սթարը նվագել է տամբուրին։Love Me Do ոչ մի անգամ չի թողարկվել ստերեո տարբերակով։


== Կատարումը ==
Սինգլի բրիտանական տարբերակները թողարկվել են The Beatles Rarities (Capitol SHAL 12060, 1980) և Past Masters ալբոմներում։

Ջոն Լենոն - շրթնահարմոն, վոկալ
Փոլ Մաքքարթնի - էլեկտրական բաս կիթառ, վոկալ
Ջորջ Հարիսոն - ակուստիկ կիթառ
Ռինգո Սթար - հարվածային գործիքներՍինգլի ամերիկյան տարբերակները թողարկվել են Please Please Me, Introducing... The Beatles ( Vee Jay VJLP 1062 / SR 1062, 1963), The Early Beatles, The Beatles’ Hits և 1 ալբոմներում։

Ջոն Լենոն - շրթնահարմոն, վոկալ
Փոլ Մաքքարթնի - բաս կիթառ, վոկալ
Ջորջ Հարիսոն - ակուստիկ կիթառ
Ռինգո Սթար - տամբուրին
Էնդի Ուայթ - հարվածային գործիքներAnthology 1 ալբոմում․

Ջոն Լենոն - շրթնահարմոն, վոկալ
Փոլ Մաքքարթնի - էլեկտրական բաս կիթառ, վոկալ
Ջորջ Հարիսոն - սոպրանո-վոկալ
Փիթ Բեսթ - հարվածային գործիքներ


== Վարկանշային աղյուսակ ==


== Ծանոթագրություններ ==


== Արտաքին հղումներ ==
Alan W. Pollack’s Notes on «Love Me Do»
The Beatles Bible: Love Me Do
Song-by-Song Listing for «Love Me Do» Archived 2014-03-15 at the Wayback Machine.
What harmonica did John Lennon use to play the intro to «Love Me Do» and other songs by The Beatles?
Ինգիջի

Ինգիջի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի ձախ վտակ Օմբար գետի ձախ ափին, Դիարբեքիր քաղաքից 18 կմ հյուսիս-արևելք՝ սարահարթի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Փանիան

Փանիան  (վրաց.՝ ფანიანი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Տարածք ==
Կենտրոնի բարձրությունը 640 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==
Ստոկհոլմի շրջանային դատարան

Ստոկհոլմի շրջանային դատարան (շվեդերեն՝ Stockholms tingsrätt), Շվեդիայի Ստոկհոլմ քաղաքում գործող դատարան։ Ստոկհոլմի շրջանային դատարանը Շվեդիայի ամենամեծ հանրային դատարանն է և տեղակայված է Ստոկհոլմի Կունգսհոլմեն կղզում գտնվող Ստոկհոլմի դատարանի շենքում։


== Պատմություն ==
Ստոկհոլմի շրջանային դատարանը ստեղծվել է 1971 թվականի շրջանային դատական բարեփոխումների ընթացքում և փոխարինել է Ստոկհոլմի քաղաքային դատարանին (Stockholms rådhusrätt): Դատական շրջանը ձևավորվել է քաղաքային դատարանի իրավական շրջանի կողմից, այսինքն Ստոկհոլմի քաղաքապետարանի, որը 1971 թվականին անփոփոխ շրջանակով վերափոխվել է Ստոկհոլմի քաղաքապետարանի։ Շրջանային դատարանը տեղակայվեց Ստոկհոլմի դատական պալատի շենքում։
2007 թվականի ապրիլի 1-ին շրջանային դատարանի դատական շրջանները (domsaga) բաժանվեցին երեք մասի. Հարավային (Söderort) մասը տեղափոխվեց Södertörns շրջան, իսկ Արևմտյան մասը՝ (Västerort) Solna շրջան։ Զուգահեռաբար Լիդինգյոյի քաղաքապետարանը դատական շրջանին ավելացավ լուծարված Södra Roslags շրջանից։ Այս փոփոխությունից հետո շրջանային դատարանի դատական շրջանը բաղկացած է Լիդինգյոյի համայնքապետարանից և Ստոկհոլմի քաղաքային կենտրոնից։


== Իրավասության շրջան ==
Շրջանային դատարանների իրավասությունն ընդգրկում է  Ստոկհոլմի եկեղեցական ժողովի ծխականներին՝ Ադոլֆ Ֆրեդրիկ, Էնգելբերեկտ, Գուստավ Վազա, Հեդվիգ Էլեոնորա, Հյոգալիդ, Կատարինա, Մարիա Մագդալենա, Օսկար, Սբ. Հովհաննես, Սբ. Մաթևոս, Սոֆյա և Վաստերմալմ, ինչպես նաև Լիդինգյոյի քաղաքապետարանը։


== Գործունեություն ==
Շրջանային դատարանն ունի շուրջ 250 աշխատող և 375 շյոֆեններ դատավորներ։ Դատարանի ղեկավարը օրենսդիր Գուդրուն Անտեմարն է։ Շրջանային դատարանը տարեկան վարում է մոտ 18000 քաղաքացիական գործ, քրեական գործեր և բաղկացած է հինգ դատական գերատեսչությունից։ Բոլոր գերատեսչությունները զբաղվում են ընդհանուր քրեական և քաղաքացիական գործերով և ունեն մասնագիտական բարձր աստիճան։


== Օրենսդիրներ ==
Ստոկհոլմի շրջանային դատարանի օրենսդիրներ՝

1977-1995 - Կառլ Անտոն Սպակ
1995-2010 - Լենա Բերկե
2010-2014 - Անդերս Էկա
2014-2017 - Ստեֆան Ստրյոմբերգ
2017-present - Գուդրուն Անտեմար


== Տես նաև ==
Շվեդիայի շրջանային դատարաններ


== Ծանոթագրություններ ==


== Արտաքին հղումներ ==
http://www.stockholmstingsratt.se/ Ստոկհոլմի շրջանային դատարան. պաշտոնական կայք